Császár Gábor akár itthon fejezné be a pályafutását
A korábbi válogatott klasszisnak 2021 nyarán jár le a szerzõdése a svájci élvonalban szereplõ Kadetten Schaffhausen együttesénél, de akár 37 évesen is folytatná a kézilabdázást. A friss diplomás sportolóval az NSO készített interjút.
A koronavírus-járvány miatt korábban a svájci bajnokság küzdelmei is megálltak, így a 247-szeres válogatott játékos hazajött a családjával. A karantén ideje alatt feltalálta magát, úgy döntött, minden nap futni fog, hogy felkészüljön egy félmaratonira.

36 évesen egyre többet gondol a jövõjére, ezzel kapcsolatban sokat beszélgetett barátjával, Csernus Imre pszichiáterrel, aki segített neki a dolgok tisztánlátásában.

A jövõ nyáron lejáró szerzõdése után attól sem zárkózna el, hogy hazatérjen és itthon lépjen pályára, illetve az edzõség, sõt a klubvezetõség gondolata is foglalkoztatja. Ebben akár nagy hasznára lehet a nemrég a Testnevelési Egyetemen szerzett sportmenedzseri diplomája is.

A teljes interjú ITT olvasható el.